Α4-0114/96

Ψήφισμα σχετικά με την πρόταση απόφασης της Επιτροπής περί των μέτρων πληροφόρησης και δημοσιότητας που λαμβάνουν τα κράτη μέλη και η Επιτροπή και αφορούν δραστηριότητες του Ταμείου Συνοχής στα πλαίσια του κανονισμού (ΕΚ) αριθ. 1164/94 του Συμβουλίου της 16ης Μαΐου 1994 (C4-0014/96)

Το Ευρωπαϊκό Κοινοβούλιο,

- έχοντας υπόψη τον Κανονισμό (ΕΚ) αριθ. 1164/94 του Συμβουλίου της 16ης Μαΐου 1994, που αφορά τη δημιουργία του Ταμείου Συνοχής ((ΕΕ L 130 της 25.05.1994, σελ. 1)), και ιδιαίτερα το άρθρο του 14,

- έχοντας υπόψη το σχέδιο απόφασης της Επιτροπής περί των μέτρων πληροφόρησης και δημοσιότητας που λαμβάνουν τα κράτη μέλη και η Επιτροπή και αφορούν δραστηριότητες του Ταμείου Συνοχής,

- έχοντας υπόψη το ψήφισμά του της 11ης Μαρτίου 1994, σχετικά με την πρόταση απόφασης της Επιτροπής περί των μέτρων πληροφόρησης και δημοσιότητας όσον αφορά τις παρεμβάσεις των Διαρθρωτικών Ταμείων και το χρηματοοικονομικό μέσο για την αλιευτική πολιτική ((ΕΕ C 91 της 28.03.1994, σελ. 320)),

- έχοντας υπόψη το ψήφισμά του της 28ης Ιουνίου 1995 σχετικά με την ετήσια έκθεση για το Χρηματοοικονομικό Μέσο Συνοχής 1993/1994 ((ΕΕ C 183 της 17.07.1995, σελ. 36)),

- έχοντας μεταβιβάσει την αρμοδιότητα λήψεως αποφάσεως στην Επιτροπή Περιφερειακής Πολιτικής, σύμφωνα με το άρθρο 52 του Κανονισμού του,

- έχοντας υπόψη την έκθεση της Επιτροπής Περιφερειακής Πολιτικής (Α4- 0114/96),

Α. λαμβάνοντας υπόψη τον σημαντικό ρόλο που διαδραματίζει το Ταμείο Συνοχής, για την επίτευξη της οικονομικής και κοινωνικής συνοχής στην Ένωση,

Β. λαμβάνοντας υπόψη ότι η διαφάνεια των δράσεων του Ταμείου Συνοχής συμβάλλει αποφασιστικά στον έλεγχο των ενισχύσεων που χορηγεί η Κοινότητα, γεγονός το οποίο αποτελεί απαραίτητη προϋπόθεση για την αποτελεσματική λειτουργία του Ταμείου αυτού,

Γ. έχοντας υπόψη ότι θα πρέπει να προβληθεί ευρύτατα η συμμετοχή της Ένωσης στον αγώνα για την γεφύρωση των ανισοτήτων που υφίστανται μεταξύ των διαφόρων περιοχών και θεωρώντας ότι η ευρύτατη και ειλικρινής ενημέρωση όσον αφορά τα μέτρα που χρηματοδοτούνται από το Ταμείο Συνοχής θα συμβάλλει στην αύξηση της συναίνεσης των πολιτών όσον αφορά την ευρωπαϊκή ολοκλήρωση,

1. εγκρίνει τα γενικά κριτήρια που περιέχονται στο σχέδιο της Επιτροπής[semigr ] επισημαίνει ωστόσο ότι τα μέτρα των οποίων η εφαρμογή προβλέπεται από το εν λόγω σχέδιο, αναφέρονται σχεδόν αποκλειστικώς στην δημοσιοποίηση των χρηματοδοτουμένων δραστηριοτήτων ενώ αφήνουν κατά μέρος αυτήν καθέαυτήν την πληροφόρηση, και μάλιστα σε σημαντικό βαθμό[semigr ]

2. κατάναλογία της θέσεως που έλαβε όταν κλήθηκε να αποφανθεί σχετικά με τα μέτρα πληροφόρησης για τα Διαρθρωτικά Ταμεία, θεωρεί ανεπαρκή την έννοια της πληροφόρησης όπως την ερμηνεύει η Επιτροπή, ανάγοντάς την σε απλή δημοσιότητα[semigr ] φρονεί ότι οι πολίτες θα πρέπει να γνωρίζουν το εύρος και τις συνέπειες των κοινοτικών ενισχύσεων, θεωρεί όμως εξίσου σημαντικό, να χρησιμεύουν οι δράσεις πληροφόρησης, στα πλαίσια της διαφάνειας και της επικουρικότητας, για την διευκόλυνση της συμμετοχής τόσο των πολιτών μέσω των περιφερειακών και τοπικών διοικήσεων όσο και των κοινωνικών εταίρων[semigr ]

3. κρίνει απαραίτητη τη συμπλήρωση της πρότασης της Επιτροπής κατά τρόπον ώστε να εξασφαλίζει την προγενέστερη πλήρη ενημέρωση των τοπικών και περιφερειακών αρχών σχετικά με το Ταμείο Συνοχής γενικώς, καθώς και σχετικά με τους όρους πρόσβασης στις ενισχύσεις, με στόχο την ενεργότερη συμμετοχή των εν λόγω αρχών στην επιλογή των στόχων, στην εξέταση των εναλλακτικών λύσεων και τελικώς στην επιλογή του προς χρηματοδότηση σχεδίου[semigr ] είναι πεπεισμένο ότι τα μέτρα αυτά θα συμβάλλουν αποφασιστικά στην αύξηση της αποτελεσματικότητας των δράσεων του Ταμείου Συνοχής[semigr ]

4. ζητεί από τις αρμόδιες αρχές των κρατών μελών να μεριμνήσουν για τη διαβίβαση των αιτήσεων, σύμφωνα με τα κανονιστικά μέτρα, προς τα εθνικά και τοπικά κοινοβούλια ή στους τοπικούς φορείς για να τους ενημερώσει σχετικά με τα προγράμματα προς τα οποία θα χορηγηθούν οι ενισχύσεις από το Ταμείο Συνοχής και θα μεριμνήσουν συγχρόνως ώστε να δοθεί όσο το δυνατό μεγαλύτερη δημοσιότητα στις εν λόγω συνεδριάσεις. Αυτές οι ενημερωτικές δραστηριότητες πρέπει επίσης να ενισχυθούν ιδιαιτέρως στα πλαίσια των πανεπιστημίων[semigr ]

5. ζητεί επιμόνως από την Επιτροπή, αφού συνεννοηθεί με τις εθνικές, τις περιφερειακές και τις τοπικές αρχές, και ιδιαιτέρως με εκείνες που είναι αρμόδιες στον τομέα υποδομών των μεταφορών και στον τομέα του περιβάλλοντος, να λάβει μέτρα που θα εξασφαλίσουν την διάδοση των πληροφοριών οι οποίες αφορούν το Ταμείο Συνοχής, τα Διαρθρωτικά Ταμεία καθώς και τα λοιπά χρηματοοικονομικά μέσα των οποίων στόχος είναι η γεφύρωση των περιφερειακών ανισοτήτων με την προοπτική της δημιουργίας ενός δικτύου πληροφόρησης για την πολιτική της κοινωνικής και οικονομικής συνοχής της Ένωσης[semigr ]

6. καλεί τις αρμόδιες αρχές των κρατών μελών, δεδομένου ότι ένας από τους βασικούς στόχου του Ταμείου Συνοχής είναι να καταπολεμηθούν οι περιφερειακές ανισότητες, να περιλάβουν στα προγράμματά τους αναλυτική εκτίμηση του ποσοστού στο οποίο οι ανισότητες αυτές έχουν διορθωθεί.

7. υπενθυμίζει ότι ένας από τους στόχους των κανόνων που αφορούν την πληροφόρηση είναι η ευαισθητοποίηση των δυνάμει δικαιούχων καθώς και των επαγγελματικών οργανώσεων σχετικά με τις δυνατότητες τις οποίες προσφέρει η τάδε ή η δείνα δράση, κρίνει δε ανεπαρκή την αντιμετώπιση της πτυχής αυτής από τις προτεινόμενες διατάξεις της Επιτροπής[semigr ] ζητεί από τα κράτη μέλη να δημοσιοποιήσουν την πληροφορία αυτή μέσω των εθνικών ή περιφερειακών τους επισήμων εφημερίδων ή μέσω άλλων αντιστοίχων διαύλων[semigr ]

8. συνιστά να επεκταθούν οι δράσεις ενημέρωσης και δημοσιότητας, των οποίων ένα από τους στόχους είναι να παράσχουν γενικές πληροφορίες για τις μεγάλες δυνατότητες ανάπτυξης που προσφέρει το Ταμείο, και σε άλλες περιφέρειες παρεμφερείς με εκείνες που εφαρμόζουν τώρα κοινά προγράμματα. Κατ' αυτόν τον τρόπο υγιής ανταγωνισμός θα έχει πολλαπλάσιες επιπτώσεις στην επιδιωκόμενη ενημέρωση και δημοσιότητα[semigr ]

9. με έκπληξη διαπιστώνει ότι στο σχέδιό της η Επιτροπή προβαίνει στην κατάταξη των προς θέσπιση μέτρων δημοσιότητας, αναλόγως του ύψους των επενδύσεων, κατάταξη η οποία διευκολύνει τα σχέδια κόστους κατωτέρου των 10 εκατομμυρίων Ecu[semigr ] έχει σχηματίσει την εντύπωση ότι με τον τρόπο αυτό η Επιτροπή εκτείνει την αναγνώριση και στα σχέδια κόστους χαμηλοτέρου από το ορισθέν, υπενθυμίζει δε ότι ο κανονισμός αριθ. 1164/94 ορίζει ότι το συνολικό κόστος ενός σχεδίου δεν δύναται να είναι μικρότερο των 10 εκατομμυρίων Ecu εκτός από δεόντως αιτιολογημένες περιπτώσεις[semigr ]

10. εκφράζει την ικανοποίησή του για τον ρόλο που έχει αναθέσει η Επιτροπή στις επιτροπές παρακολούθησης των θεμάτων πληροφόρησης και δημοσιότητας, τόσο ως προς τις δραστηριότητές τους όσο και ως προς την εφαρμογή των γενικών κανόνων, φρονεί ότι οι αρμοδιότητες αυτές θα ενισχύσουν τον ρόλο των εν λόγω επιτροπών, όσον αφορά τον έλεγχο και την παρακολούθηση του Ταμείου Συνοχής[semigr ]

11. εκφράζει τις αμφιβολίες του, για τις πραγματικές δυνατότητες των επιτροπών παρακολούθησης να ασκήσουν τις αρμοδιότητες που τους εκχωρεί το σχέδιο απόφασης της Επιτροπής, δεδομένου ότι, εξ όσων γνωρίζει, έχουν συσταθεί μόνο εθνικές επιτροπές παρακολούθησης οι οποίες σπανίως συνεδριάζουν και στις οποίες η συμμετοχή των αρμοδίων τοπικών και περιφερειακών αρχών είναι προβληματική, παρά τα προβλεπόμενα στην παράγραφο 3 του άρθρου ΣΤ των διατάξεων εφαρμογής του κανονισμού 1164/94[semigr ]

12. επιμένει ως εκ τούτου, εκ νέου στην ανάγκη ενίσχυσης και βελτίωσης της σύνθεσης και της λειτουργίας των επιτροπών παρακολούθησης[semigr ] προς το σκοπό αυτό καλεί τους εκπροσώπους της Επιτροπής να εκπονήσουν, όταν περατωθεί το πρόγραμμα, ειδική μελέτη όσον αφορά το βαθμό, την ποιότητα και το επίπεδο επάρκειας των μέσων πληροφόρησης και δημοσιότητας που εφαρμόστηκαν[semigr ]

13. ζητεί από την Επιτροπή να επαγρυπνεί προκειμένου να εξασφαλίσει την τήρηση της οδηγίας 90/313/ΕΟΚ που αφορά την ελευθερία πρόσβασης στην πληροφόρηση σχετικά με το περιβάλλον, ούτως ώστε να εξασφαλίσει τη μεγαλύτερη δυνατή διαφάνεια κατά την χρήση των ενισχύσεων που χορηγεί το Ταμείο Συνοχής[semigr ]

14. ζητεί από τις αρμόδιες αρχές των κρατών μελών να λάβουν, κατά την εκπόνηση των προγραμμάτων τους, τα απαραίτητα μέτρα ώστε να προβλεφθεί στον προϋπολογισμό ειδικό κονδύλι για τη χρηματοδότηση των σχεδιαζόμενων δράσεων ενημέρωσης και δημοσιότητας[semigr ]

15. είναι της άποψης ότι η Επιτροπή θα πρέπει να δώσει τη μεγαλύτερη δυνατή δημοσιότητα στην ετήσια έκθεση για την οποία κάνει μνεία η παράγραφος 1 του άρθρου 14 του Κανονισμού 1164/94[semigr ]

16. ζητεί από τον Πρόεδρό του να διαβιβάσει το παρόν ψήφισμα στην Επιτροπή.